Children killed in patna suv hits children sleeping on footpath suv hits footpath suv accident in patna - पटना में फुटपाथ पर सो रहे 4 बच्चों को एसयूवी ने कुचला, 3 की मौत
पटना के अगमकुआं थाना क्षेत्र में अनियंत्रित फार्च्यूनर एसयूवी ने फुटपाथ पर सो रहे चार बच्चों को कुचल दिया
Updated: June 26, 2019 12:08 PM IST
दुर्घटना में क्षतिग्रस्त एसयूवी.
पटनाः बिहार की राजधानी पटना के अगमकुआं थाना क्षेत्र में बुधवार को तड़के करीब ढाई बजे एक अनियंत्रित फार्च्यूनर एसयूवी ने फुटपाथ पर सो रहे चार बच्चों को कुचल दिया, जिसमें तीन की घटनास्थल पर ही मौत हो गई, जबकि एक बच्चा गंभीर रूप ये घायल है. इधर, घटना से आक्रोशित लोगों ने कार चालक को पकड़ लिया और जमकर पिटाई कर दी, जिससे उसकी भी मौत हो गई. कार में सवार एक व्यक्ति गंभीर रूप से घायल हो गया. पुलिस के एक अधिकारी ने बताया कि कुम्हरार इलाके में चार बच्चे फुटपाथ पर सो रहे थे, तभी एक अनियंत्रित एसयूवी ने चारों बच्चों को कुचल दिया. इस घटना में घटनास्थल पर ही तीन बच्चों की मौत हो गई जबकि एक बच्चे के पैर की हड्डी टूट गई. सभी मृतक नौ से 12 वर्ष के बीच के हैं.
Bihar: 3 children died, 1 injured after an SUV mowed then down while they were sleeping on the footpath in Agam Kuan area of Patna, yesterday. The locals later staged protest on the road. Police say, “3 children died, 1 injured. 1 man in the SUV also died. Investigation underway” pic.twitter.com/6SC5ESz0cu
पटना के सहायक पुलिस अधीक्षक बलिराम चौधरी ने बताया कि इस हादसे में घायल एसयूवी सवार एक व्यक्ति तथा घायल बच्चे को इलाज के लिए स्थानीय अस्पताल में भर्ती करा दिया गया है. उन्होंने बताया कि मृतक एसयूवी चालक की पहचान अभी तक नहीं हो पाई है. इस हादसे के बाद आक्रोशित लोगों ने सड़क जाम कर प्रदर्शन किया. बाद में पुलिस ने लोगों को समझा-बुझाकर सड़क से हटाया. पुलिस पूरे मामले की छानबीन कर रही है.
Children Killed In PatnaSUV Accident in PatnaSUV Hits Children Sleeping on FootpathSUV Hits Footpath
Published Date: June 26, 2019 12:06 PM IST
Updated Date: June 26, 2019 12:08 PM IST